Yongpyong Resort

Yongpyong Resort250pxPaikkakunta:   Pyeongchang,Gangwon, Etelä-KoreaVuori:  Dragon Peak, Gold PeakYläasema:  1 458 mAla-asema:  760 mKorkeusero:  698 mLaskettelurinteitä:  28 kpl, 24,2 kmLaskettelupuistoja:  1 kpl, 0,4 kmPisin rinne:  Rainbow Paradise – 5,6 kmHiihtohissejä:  15 kplHissikapasiteetti:  26 500 henkilöä/hLumetus:  Kyllä
Yongpyong Resort (myös Dragon Valley Ski Resort, olympialaisissa Yongpyong Alpine Centre) on talviurheilukeskus Daegwalnyeong-myeonissa Pyeongchangin piirikunnassa Gangwonin maakunnassa Etelä-Koreassa.

Yongpyong Resort toimi vuoden 2018 Pyeongchangin talviolympialaisten alppihiihdon tekniikkalajien kilpailupaikkana. Katsajakapasiteetti olympialaisissa oli 6 000, niistä istumapaikkoja oli 2 500 ja seisomapaikkoja 3 500. Lisäksi siellä on järjestetty vuoden 1999 Aasian talvikisojen alppihiihtotapahtumat ja alppihiihdon maailmancupin miesten tekniikkalajien kilpailuja vuosina 1998, 2000, 2003 ja 2006.

Rinteet ja hissit
Yongpyong Resortissa on 28 laskettelurinnettä ja yksi laskettelupuisto, hiihtohisseinä toimii yksi gondolihissi ja 14 tuolihissiä.

Talviolympialaisissa 2018 alppihiihdon pujottelu- ja suurpujottelukilpailut järjestettiin Rainbow 1 -rinteessä ja joukkuekilpailu Rainbow 2 -rinteessä, lisäksi Rainbow 3 -rinteessä on järjestetty maailmancupin pujottelukilpailuja.

Lähteet
Yongpyong Alpine Centre  PyeongChang2018.com 
Yongpyong Resort - Ski & Snowboard yongpyong.co.kr 
Yongpyong Resort Trail Map yongpyong.co.kr 
Results - Yongpyong data.fis-ski.com 

 Aiheesta muualla 

Luokka:Etelä-Korean talviurheilukeskukset
Luokka:Talviolympialaiset 2018
Luokka:Pyeongchang